**ข่าวประชาสัมพันธ์**

**เรื่อง การรับชำระภาษีประจำปี พ.ศ. 2561**

**............................................................................**

**เนื่องจากในช่วงเดือนมกราคม ถึง เดือนเมษายน 2561 เป็นช่วงระยะเวลาที่ผู้มีหน้าที่ต้องเสียภาษี   
ชำระภาษีแต่ละประเภทในเวลาที่กำหนด ดังนั้น เพื่อสร้างความเข้าใจที่ดี และเพื่อให้การชำระภาษีเป็นไปอย่างถูกต้องเรียบร้อย องค์การบริหารส่วนตำบลเสาธง จึงขอแจ้งให้ทราบ ดังนี้**

1. **ภาษีโรงเรือนและที่ดิน ให้เจ้าของทรัพย์สินขอรับแบบแสดงรายการทรัพย์สิน(ภ.ร.ด.2) และยื่นต่อพนักงานเจ้าหน้าที่ได้ตั้งแต่เดือน มกราคม - กุมภาพันธ์ 2561 และชำระภาษีภายใน 30 วัน นับแต่วันถัดจากวันที่ได้รับแจ้งการประเมิน (ภ.ร.ด.8)**
2. **ภาษีป้าย ให้เจ้าของหรือผู้ครอบครองป้าย ทั้งป้ายที่ติดตั้งใหม่และป้ายเดิมขอรับแบบ  
   แจ้งรายการ (ภ.ป.1) เพื่อกรอกรายการ และยื่นต่อพนักงานเจ้าหน้าที่ ได้ตั้งแต่  
   เดือน มกราคม- มีนาคม 2561 และชำระภาษีป้ายภายใน 15 วัน นับแต่วันที่ได้รับแจ้ง  
   การประเมิน**
3. **ภาษีบำรุงท้องที่ ให้เจ้าของที่ดินซึ่งมีหน้าที่เสียภาษีบำรุงท้องที่ ยื่นแบบแสดงรายการที่ดินเป็นรายแปลง (ภ.บ.ท.5) ต่อเจ้าพนักงานประเมิน ภายในเดือนมกราคม หากพ้นกำหนดจะต้องเสียเงินเพิ่มร้อยละ 10 ของค่าภาษี และชำระภาษีภายในเดือนมกราคม - เมษายน ของทุกปี หากพ้นกำหนดจะต้องเสียเงินเพิ่มร้อยละ 2 ต่อเดือน โดยให้นำหลักฐาน  
   มาประกอบการยื่นแบบ ดังนี้**

* **บัตรประจำตัวประชาชน (ถ่ายเอกสาร จำนวน 1 ใบ)**
* **เอกสารสิทธิในที่ดิน เช่น โฉนด นส.3 นส.3ก**

**(ถ่ายเอกสารทั้งสองด้านทุกแปลง)**

* **ใบเสร็จรับเงินค่าภาษีบำรุงท้องที่ปีล่าสุดที่มี**